Държавен вестник, бр. 73, 2006 г., стр. 74

С Т Р .  74
Д Ъ Р Ж А В Е Н   В Е С Т Н И К
Б Р О Й  73
(4) При работа по единия път на междугарие
от двупътна или трипътна жп линия на съсед-
ните пътища се поставя указателят “С” на раз-
стоянията по ал. 2 за подаване на сигнал “Вни-
мание” от локомотивните машинисти.
(5) При работа в район на гара по главните
коловози указателят по ал. 1 се поставя както
на междугарие. При работа по други гарови
коловози той се поставя при дистанционните
указатели на коловоза. Когато се работи по
коловози, които не са приемно-отправни, вмес-
то с указател мястото може да се охранява от
сигналисти.
Чл. 469. (1) Указателят “Работна група по
контактната мрежа” е изправена на белия си връх
квадратна табела, оцветена шахматно в синьо и
бяло (приложение № 49, фиг. 259). Указателят
задължава машинистите на всички видове тягов
подвижен състав да подават многократно на
интервали 3—5 s сигнал “Внимание”. Поставя се
на 1000 m от двете страни на работното място, с
осигурена видимост най-малко от 200 m.
(2) При работа по гарови коловози указате-
лят по ал. 1 се поставя пред първата входна
стрелка.
Чл. 470. (1) Указателят “Телефонен пост” е
бяла табела с нанесена върху нея черна стрелка
по посока на поста, като над нея с черен цвят е
нанесена буквата “Т”, а под нея число, което
указва на колко метра от табелата се намира
постът (приложение № 49, фиг. 260).
(2) Указателят се поставя през 200 m върху
телефонните стълбове край железния път на
самостоятелен стълб или на стълбовете на кон-
тактната мрежа, като вместо табела указате-
лят да се шаблонира върху стълбовете.
Чл. 471. Указателят “Спирка ....” е бяла та-
бела с черен надпис с наименованието на спир-
ката (приложение № 49, фиг. 261), поставя се
на предсигнално спирачно разстояние пред вся-
ка спирка и има видимост от 200 m.
Чл. 472. Указателят “Не преминавай! Опас-
но за живота!” е бяла табела с черен надпис
(приложение № 49, фиг. 262) и се поставя пред
тунели и мостове.
Чл. 473. (1) Указателят “Промяна скорост-
та на движението” е табела, която от двете стра-
ни е бяла с два пресичащи се черни диагонала.
На горния є край на бяло поле е написано “км....”
и цифрите на километъра и хектометъра на
мястото, където е поставен указателят, и са с
височина съответно 25 и 15 сm (приложение
№ 49, фиг. 263).
(2) Указателят по ал. 1 се поставя в между-
гария за сигнализиране на места, откъдето
максимално допустимата скорост за движение
на влаковете се променя. Тези места и макси-
мално допустимата скорост са дадени в книж-
ка-разписание.
(3) Табелата се поставя отдясно на коловоза
по километража при единични жп линии и от-
дясно на коловозите (от външната страна) при
двойна жп линия.
Г л а в а  д в а д е с е т  и  о с м а
СПЕЦИАЛНИ СИГНАЛИ ЗА “ТРЕВОГА”
Чл. 474. Сигналите за тревога се подават със
свирките на локомотивите и на другите желе-
зопътни возила с клаксони и джобни свирки.
Чл. 475. (1) Сигналът “Обща тревога” се
подава в групи от един дълъг и три къси звука
(приложение № 50, фиг. 264), многократно пов-
таряни при:
1. забелязване на неизправност по пътя, кон-
тактната мрежа или подвижния състав, която
застрашава движението на влаковете;
2. природни бедствия, катастрофи и във всич-
ки случаи на искане на помощ;
3. и преди закриване на предна дистанция от
установяващ се в гарата влак;
4. отворен обратен поканителен или входен
сигнал;
5. изпуснати влак или вагони, при подмина-
ване на затворен входен сигнал, както и при
всички случаи, когато движението на влакове-
те е застрашено.
(2) Сигналът по ал. 1 означава заповед за
спиране на всички возила.
Чл. 476. Сигналът “Пожарна тревога!” се
подава в групи от по един дълъг и два къси зву-
ка (приложение № 50, фиг. 265).
Чл. 477. Сигналите “Обща тревога” и “По-
жарна тревога!” се подават от всеки железопъ-
тен работник.
Г л а в а  д в а д е с е т  и  д е в е т а
СИГНАЛНИ ПРИНАДЛЕЖНОСТИ
Чл. 478. (1) Всеки служител и работник при
изпълнение на служебните си задължения носи
сигнални и отличителни принадлежности, оп-
ределени от управителя на железопътната ин-
фраструктура и превозвачите.
(2) В кабината на всеки тягов ПЖПС, изли-
защ на път, има червен и жълт флаг, ръчно
сигнално фенерче, две червени стъкла за надбу-
ферните фарове и три сигнални диска.
(3) Всеки несваляем от пътя ПЖПС има
петарди, а маневрените локомотиви—и две сини
стъкла за надбуферните фарове.
(4) Всички несваляеми от пътя специализи-
рани релсови машини за ремонт на железния
път и контактната мрежа имат по два сигнални
диска. Моторните дрезини и вагонетки имат по
един фар с червена светлина и по два сигнални
диска.
Чл. 479. (1) Сигналните електрически фенер-
чета на дежурните ръководители движение и
на началниците на влакове (старши кондуктор,
маневрист) са с обикновена, жълта, червена и
зелена светлина.
(2) Сигналните електрически фенерчета на
длъжностните лица, извън тези по ал. 1, са с
обикновена, жълта и червена светлина.